Sacrosancte ecclesie Sancti Vincentii martiris Matiscensis cui domnus Maimbodus episcopus preest. Ego Ubertus prepositus dono ad ipsam casam Dei aliquid ex rebus meis que sunt site in pago Lugdunense, in agro Viriense, in villa Avistas; hoc est curtilus cum superpositis qui terminat a mane et a medio die via publica, a sero terra Sancti Vincentii et de ipsa hereditate, a circio Sancti Vincentii et Aynardi. Infra isto termino, ipsum curtilum dono ad ipsam casam Dei pro anima patris mei Anscherii et matris mee Ingelais, qui ad illorum finem hoc facere commendaverunt, necnon et pro anima Autgarii qui patri et matri mee ipsas res donavit. Infra istis terminibus, ipsum curtilum cum omnibus appendiciis, campis, pratis, silvis, aquis, rivis, fontis aquarumque decursibus, omnia et ex omnibus dono ad ipsam casam Dei ad mensam fratrum, eo tenore dum ego advixero usum et fructum habeam. Post meum decessum, ibi perveniat sicut superius insertum est, nec aliquis ipsas res beneficiare presumat. Si quis contradixerit auri unciam componat. S. Humberti prepositi. S. Rainaldi. S. Witbert. S. Wichardi. S. Hugonis. S. Witardi. S. Aymonis. S. Adonis. Hactum est hoc tempore Conradi regis.